Bosanskohercegovačka kinematografija
<s>Bosanskohercegovačka kinematografija u svom službenom obliku datira od perioda nakon Drugog svjetskog rata kada su tadašnje komunističke vlasti osnovale državnu filmsku industriju u NR Bosni i Hercegovini, tada jednoj od republika komunističke Jugoslavije.</s><s>Pri tome se posebno istakao studio Bosna film, ali je bosanskohercegovački film, pogotovo u prvim decenijama, zbog velikog broja koprodukcija bilo teško razlučiti od šire cjeline jugoslavenske kinematografije.</s><s>Usprkos toga, neki od bosanskohercegovačkih filmova i sineasta su stekli veliki ugled, pri čemu se posebno ističe Hajrudin Krvavac kao autor niza izuzetno popularnih partizanskih filmova te Emir Kusturica koji je osvojio niz prestižnih nagrada.</s>

<s>Bosanskohercegovačka kinematografija kao zasebna cjelina datira od raspada Jugoslavije, odnosno nastanka BiH kao samostalne države 1992. godine.</s><s>Pri tome je njene prve godine u značajnoj mjeri odredi rat, bilo tako što je doveo do nestanka ekonomske infrastrukure i gubitka kadrova, od kojih je veliki broj otišao u izbjeglištvo, odnosno zbog toga što su prva ostvarenja često bila propagandne prirode.</s><s>Tek nakon završetka rata se bosanskohercegovačka kinematografija počinje ozbiljnije razvijati, prije svega kroz umjetničku ili politički angažiranu produkciju koja dobija brojne pohvale na međunarodnim festivalima i natjecanjima.</s><s>Pri tome najuspješnija ostvarenja su bila Ničija zemlja, Remake, Grbavica, Ostavljeni.</s>

<s>Povezano 
 Popis bosanskohercegovačkih filmova
 Kinematografija SFRJ</s>

<s>Vanjske veze</s>

<s>Bosanskohercegovačka kinematografija, VPI BiH</s>

<s>Kinematografija po državama</s>

